Beverst
|Wapen/Flagg||Koort|


|Basisdaten|
|Inwahners:|
|Postleettall:||27616|
|Vörwahl:||04747|
|Geograafsche Laag:|
Koordinaten:53° 26′ N, 8° 49′ O53° 26′ N, 8° 49′ O
Inholtsverteken
Geografie[ännern | Bornkood ännern]
De Naveröörd sünd Wehldörp in'n Noorden, Oosterndörp in'n Noordoosten, Taben in'n Oosten, Karkwist un Wellen in'n Süüdoosten, Bruunshusen, Stubben, Beverstermöhlen un Deelbrügg in'n Süüdwesten, Westerbeverst in'n Westen un Wachholt, Heyerhöben un Dohren in'n Noordwesten. De Oort Meyerhoff is vondaag al kumplett mit Beverst tohoopwussen.
Historie[ännern | Bornkood ännern]
Beverst kummt 1228 as Beversate toeerst in de Oorkunnen vör.
In de Neegd leeg ok de Monsilienborg.
Verwaltungsgeschicht[ännern | Bornkood ännern]
In de Franzosentied von 1810 bet 1814 hett de Oort to de Mairie Beverst in'n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.
De Oort hett vör 1851 to de Huusvaagdie Beverst von dat Gericht Beverst tohöört un denn von 1851 bet 1859 to dat Amt Beverst. Von 1859 bet 1885 weer de Flecken Deel von dat Amt Leh un na 1885 in'n Kreis Geestmünn. 1932 is dat Deel von'n Landkreis Wersermünn worrn un 1977 von'n Landkreis Cuxhoben.
1929 sünd de Öörd Beverstermöhlen, Meyerhoff, Taben, Deelbrügg un Wachholt Deel von de Gemeen Beverst worrn. An'n 1. Februar 1971 sünd dor ok noch de Gemenen Oosterndörp un Wehldörp mit tokamen un mit de Gemeenreform in Neddersassen an'n 1. März 1974 de Gemenen Wellen un Wolljes. An'n 1. November 2011 is de ole Gemeen Beverst un de Samtgemeen Beverst denn as Eenheitsgemeen Beverst tohoopgahn. Beverst billt nu tohoop mit de annern Öörd von de fröhere Gemeen Beverst (utbenahmen Wellen un Wolljes) binnen de Gemeen Beverst de Oortschop Beverst mit en egen Oortsvörsteiher.
Inwahnertall[ännern | Bornkood ännern]
|Johr||Inwahners|
|[2]1791||66 Füürsteden|
|[3]1812||206|
|[4]1824||69 Füürsteden|
|[5]1848||463 Lüüd. 61 Hüüs|
|[6]1. Dezember 1871||521 Lüüd. 98 Hüüs|
|[7]1. Dezember 1885||555 Lüüd. 105 Hüüs|
|[8]1. Dezember 1905||663 Lüüd. 126 Hüüs|
|[9]1. Dezember 1910||645|
|[10]1925||712|
|[10]1933||1.029|
|[10]1939||1.081|
Religion[ännern | Bornkood ännern]
För de Kathoolschen is de Johannes-de-Döper-Kark in Lox tostännig, de 1965 grünnt worrn is. Vör 1965 weer de Nikolaus-Kark in Wulsdörp tostännig. De Johannes-de-Döper-Kark höört siet 1. November 2006 to de Karkengemeen Hillig Hart Jesu in Geestmünn.
De Karkhoff in Beverst liggt in'n Süden an de Karkhoffstraat.
Wapen[ännern | Bornkood ännern]
De Bever steiht as Sinnbild för den Naam von'n Flecken. De Wellenlien steiht för de Luun.
Utklamüsert hett dat Wapen de Heraldiker Gustav Völker.
Kultur[ännern | Bornkood ännern]
Denkmaals för de Fullenen ut de twee Weltkrieg' staht in Beverst bi de Kark.
Verenen[ännern | Bornkood ännern]
De Schüttenvereen Beverst is 1850 grünnt worrn un de Heimatvereen an'n 31. Mai 1979.
Weertschop un Infrastruktur[ännern | Bornkood ännern]
Beverst hett en egene freewillige Füürwehr.
De Oort gellt as Grundzentrum för de Öörd in de Ümgegend.
Verkehr[ännern | Bornkood ännern]
De Bundsstraat 71 geiht vondaag mit en Ümtostraat üm Beverst rüm. Bet 2005 güng se dör den Oort dör. De B 71 föhrt in'n Noordwesten över Heerst un Bexhöv na Bremerhoben un in'n Noordoosten över Karkwist un Basdaal na Bremervöör. Von de B 71 na Süüdwesten af geiht de Landsstraat 134 över Stubben un Bokel na Braamst un Hagen. De L 128 slütt an de B 73 an un löppt in'n Noorden över Wolljes un Geestenseth na Beers un in'n Süden över Wellen un Ollendörp na Hambargen. Von de L 128 geiht wedder de Kreisstraat 41 af, de na Appeln un Frellsdorp geiht.
Scholen[ännern | Bornkood ännern]
Lüüd[ännern | Bornkood ännern]
In Beverst boren:
- Johann Vogt (1695–1764), Theoloog
- Wolbrand Vogt (1698–1774), Theoloog
- Caspar Voght (1707–1781), Koopmann un Senater in Hamborg
- Hermann Goldberger (1854–1930), Schriever
- Alfred Goldberger (1899–1992), Jurist
- Julius Brumsack (1915–2011), Koopmann un Holocaust-Överlever
Footnoten[ännern | Bornkood ännern]
- Onlineprojekt Gefallenendenkmäler
- Christoph Barthold Scharf: Statistisch-Topographische Samlungen zur genaueren Kentnis aller das Churfürstenthum Braunschweig-Lüneburg ausmachenden Provinzen. Meier, Bremen 1791, Sied 23
- Albrecht Friedrich Ludolph Lasius: Der französische Kayser-Staat unter der Regierung des Kaysers Napoleon des Großen, im Jahre 1812, Band 1. Kißling, Ossenbrügge 1813, Sied 106
- Curt Heinrich Conrad Friedrich Jansen: Statistisches Handbuch des Königreichs Hannover. Hannover 1824, Sied 56
- Friedrich Wilhelm Harseim, Carl Schlüter: Statistisches Handbuch für das Königreich Hannover. Schlütersche Hoffbookdruckeree, Hannover 1848, Sied 148
- Die Gemeinden und Gutsbezirke des Preussischen Staates und ihre Bevölkerung. Berlin 1873, Sied 150
- Gemeindelexikon für das Königreich Preußen. Auf Grund der Materialien der Volkszählung vom 1. Dezember 1885. Verlag des Königlichen statistischen Bureaus, Berlin 1888, Sied 162
- Gemeindelexikon für das Königreich Preußen. Auf Grund der Materialien der Volkszählung vom 1. Dezember 1905. Verlag des Königlichen statistischen Landesamtes, Berlin 1908, Sied 50
- Inwahnertallen op gemeindeverzeichnis.de
- Inwahnertallen op verwaltungsgeschichte.de